Πρόσκληση ενδιαφέροντος για συμμετοχή στο φοιτητικό συνέδριο 
MARE NOSTRUM VII
Τμήμα Μεσογειακών Σπουδών, Σχολή Ανθρωπιστικών Σπουδών, Πανεπιστήμιο Αιγαίου

Με την υποστήριξη του Κέντρου Μελέτης Μεσογειακής – μεσανατολικής Πολιτικής και πολιτισμού (ΚΕΜΜΕΠ)

Θέμα:

Ευρύτερη Μέση Ανατολή και Βόρεια Αφρική: 

Πόλεμος, πρόσφυγες, πολιτισμός

Ρόδος, 18 –20 Μαΐου 2016

Η συσσώρευση συγκρούσεων και κρίσεων στην ευρύτερη Μέση Ανατολή και Βόρεια Αφρική, η αλματώδης ανάπτυξη της ισλαμικής τρομοκρατίας, η μετατροπή των προσφυγικών κυμάτων σε ανθρωπιστική καταστροφή αλλά και σημαντική απειλή για την περιφερειακή και ευρωπαϊκή ασφάλεια, αποτελούν όψεις ενός πολυσύνθετου φαινομένου, με πτυχές οικονομικές, κοινωνικές, ασφάλειας, διαχείρισης κρίσεων, εσωτερικής και εξωτερικής πολιτικής αλλά και πολιτισμού. 

Στόχος του συνεδρίου είναι να αναδειχθούν όσο το δυνατόν περισσότερες από τις πολλαπλές πτυχές που συνδέουν τον πόλεμο, τους πρόσφυγες και τον πολιτισμό, δηλαδή: 
· να αναδειχθούν και να συζητηθούν οι βαθύτερες αιτίες των κρίσεων στη Μέση Ανατολή και την Βόρεια Αφρική, οι επιπτώσεις τους στην ευρύτερη περιοχή και οι πολιτικές περιφερειακών και διεθνών δρώντων

· να αναλυθεί το φαινόμενο της ισλαμικής τρομοκρατίας αλλά και η σχέση του με την εξαναγκαστική μετανάστευση και την ανθρωπιστική κρίση

· να καταδειχθούν οι λόγοι και οι επιπτώσεις της καταστροφής μνημείων παγκόσμιας πολιτισμικής κληρονομιάς στην περιοχή

· να φωτιστούν νομικές πτυχές του προσφυγικού προβλήματος

· να συζητηθούν οι οικονομικές και κοινωνικές επιπτώσεις των συγκρούσεων και των προσφυγικών ροών

· να αναλυθεί η πολιτική της ΕΕ και της Ελλάδας έναντι των προσφύγων

· να αναδειχθεί ο ρόλος των ΜΜΕ στον σχηματισμό της εικόνας των προσφύγων

· να συζητηθεί η επίδραση της προσφυγικής κρίσης στην εσωτερική πολιτική των κρατών υποδοχής προσφύγων.

Οι ενδιαφερόμενοι μπορούν να στείλουν αιτήσεις συμμετοχής στην ηλεκτρονική διεύθυνση secretariat_marenostrum@hotmail.com Στην αίτηση θα πρέπει να συμπεριλαμβάνονται: ονοματεπώνυμο, κύκλος σπουδών, ΑΕΙ προέλευσης, τελικός τίτλος του θέματος της εισήγησης, καθώς και περίληψη έκτασης διακοσίων λέξεων.

Σημαντικές ημερομηνίες: 

Υποβολή αιτήσεων συμμετοχής: από: 15/12/2015 έως 29/02/2016.

Ανακοίνωση έγκρισης ή μη της αίτησης συμμετοχής: 15 Μαρτίου 2016

Αποστολή τελικού κειμένου: μέχρι 30 Απριλίου 2016.


Με εγκάρδιους χαιρετισμούς

Βιβή Κεφαλά

Μόνιμη επίκουρη καθηγήτρια Διεθνών σχέσεων στην Μέση Ανατολή

Τμήμα Μεσογειακών Σπουδών

Πανεπιστήμιο Αιγαίου

Διευθύντρια του ΚΕΜΜΕΠ

Eπιστημονική υπεύθυνη του Mare Nostrum
